

uttakaa puuttees- 
sa olevia pyhiä, 
^osoittakaa vie- 
raanvaraisuutta. Siu- 
natkaa niitä, jotka tei- 
tä vainoavat, siunatkaa 
älkääkä kirotko. Iloit- 
kaa iloitsevien kanssa, 
itkekää itkevien kans- 
sa. Olkaa keskenän- 
ne yksimielisiä. Älkää 
pitäkö itseänne muita 
parempina, vaan aset- 
tukaa vähäosaisten 
rinnalle. 

Inkerin kirkko on perustettu v. 1 6 1 1 . 

Uudelleen se rekisteröitiin v. 1992 
nimellä "Evankelis-luterilainen In- 
kerin kirkko Venäjällä" Kirkkoa 
johtaa piispa. Keskuskanslia sijait- 
see Pietarissa. 

Rovastikuntia on seitsemän: Länsi- 
Inkerin, Pietarin, Karjalan, Mosko- 
van, Volgan, Uralin sekä Siperian ro- 
vastikunta. Seurakuntia on yhteensä 
koko Venäjän federaation alueella, 
Viron rajalta Baikalin rannoille saak- 
ka, noin 80. 

Inkerin Kirkko -lehti perustettiin 
joulukuussa 1991. Lehti ilmestyy 
suomen- ja venäjänkielisenä versio- 
na. Suomenkielinen Inkerin Kirkko 
välittää tietoa kirkon nykypäivästä 
Suomessa asuville inkeriläisille 
sekä suomalaisille seurakunnille, 
järjestöille ja yksityisille tukijoille. 

www. inkerinkirkko.fi 
www.elci.ru 

Pyhä ja ehdoton 

Jumala 


...ja Jumalan rauha, joka on kaikkea 
ymmärrystä ylempi, on varjeleva teidän 
sydämenne ja ajatuksenne Kristuksessa 
Jeesuksessa (F il. 4:7). 

Terveisiä sateisesta Pietarista. Sade 
tekee hyvää kuivalle maalle kesän hel- 
teiden jälkeen. Niin myös Pyhä Henki, 
kuin vilvoittava sade, kostuttaa meidän 
sydämemme ja ajatuksemme, että me 
kantaisimme runsasta hedelmää. 

Suomi on ihana maa elää, myös hen- 
gellisessä mielessä. Kesällä saa naut- 
tia kristillisestä tarjonnasta yli kymme- 
nessä hengellisessä juhlassa eri puolilla 
Suomea. Herätyskristillisyys on kirkol- 
le suuri siunaus. Tänä kesänä sain kut- 
sun puhujaksi kolmeen juhlaan: Evan- 
keliumijunia Lahdessa, Rauhan Sa- 
nan Suvijuhlat Yli-Torniolla ja Orpo- 
kotijuhlat Saarella. Kaikkialla Juma- 
lan Sana puhutteli, lohdutti ja rohkaisi 
uskollisuuteen. 

sillä ei Jumalan valtakunta ole 
syömistä ja juomista, vaan vanhurskaut- 
ta ja rauhaa ja iloa Pyhässä Hengessä 
(Room. 14:17). Juuri sellainen tunnelma 
oli näissä juhlissa, kun siellä julistettiin 
syntien anteeksiantoa - evankeliumia - 
ja opetettiin perinteistä luterilaista tun- 
nustusta. Oli maitoa vastasyntyneille ja 
kovempaa ruokaa uskossa oleville. Tu- 
li sellainen olo, että Suomi on hengelli- 
nen paratiisi, jossa on hyvä olla. Kuvan 
pilasi Helsinki-kulkue, jonka ajamia ar- 
voja kritityt Jumalan Sanan mukaan voi- 
vat pitää vain syntinä. Valitettavasti joku 
pappi toimi vastoin Jumalan käskyjä ja 
siunasi kahdesta naisesta muodostuvan 
pariskunnan. 

Me kaikki olemme syntisiä, vain ar- 
mosta saamme uskon kautta synnit an- 
teeksi. Siksi onkin tärkeää, ettei syntiä 
peitellä millään kauniilla puolustuksella, 


vaan annetaan mahdollisuus jokaiselle 
tehdä parannus Jumalan Sanan voimas- 
sa. Muuten Jumalan viha ilmestyy tai- 
vaasta kaikkea ihmisten jumalattomuut- 
ta ja vääryyttä vastaan, niiden, jotka pi- 
tävät totuutta vääryyden vallassa. 

Koska he, vaikka ovat tunteneet Ju- 
malan, eivät ole häntä Jumalana kun- 
nioittaneet eivätkä kiittäneet, vaan ovat 
ajatuksiltansa turhistuneet, ja heidän 
ymmärtämätön sydämensä on pimenty- 
nyt. Sentähden Jumala on heidät, 
heidän sydämensä himoissa, hyljännyt 
saastaisuuteen, häpäisemään itse omat 
ruumiinsa... (Room. 1:21, 24 ) 

Jumala on ehdoton. Hän on Pyhä eikä 
voi hyväksyä syntiä. Puolustus, että mu- 
ka Jeesus Kristus on rakkaudessa avara 
ja armahtavainen ja hyväksyy kaikki ih- 
miset, pitää paikkansa, mutta Hän antaa 
anteeksi synnin ja sanoo: "Mene, äläkä 
tästedes syntiä tee." Hän myös opetti, et- 
tei saisi edes katsoa himoiten naista, et- 
tei se olisi syntiä. Se johdattakoon mei- 
tä ymmärtämään, että synti on synti eikä 
sen kanssa saa leikitellä eikä sitä vähä- 
tellä. Tehkää parannus -kehotus kuuluu 
kaikille ihmisille. Jumala antaa siihen 
voimaa, kirkastaa meille oman tahtonsa 
ja johdattaa meidät tuntemaan totuuden, 
että me oikein ymmärtäisimme Jumalan 
rakkauden Jeesuksessa Kristuksessa. 

Rukoilkaamme elon Herraa, että Hän 
antaisi meille voiman ja resursseja to- 
teuttaa Hänen tahtoansa, että kaikki ih- 
miset pelastuisivat. 




Kikkerissä hoidetaan vanhuksia 


Länsi-Inkerissä sijaitsevassa Kikkerin palvelutalossa on aina vallinnut kodikas ja läm- 
min ilmapiiri. Kesäkuun alussa ilmassa oli myös haikeutta, kun taloa 21 vuotta johtanut 
Anna Raut jäi eläkkeelle. Ohjat otti vastaan Inkerin kirkon diakoniajohtaja Aleksandra 
Seliverstova, joka viihtyy vanhusten parissa ja arvostaa heidän elämänkokemustaan. 


Teksti: Darja Shkurljateva, Kristiina Paananen 
Suomennokset: Merja ja Kari Karjalainen 
Kuvat: Kristiina Paananen 


ikkerin alueen inkeriläisvanhusten parissa tehtävä 
työ alkoi vuonna 1993 suomalaisen Villa Inkeri ry:n 
toimesta ns. Paronin talossa, vanhassa kartanossa. Toi- 
minnan pyörittämiseen tuli vuosittain avustusta Raha- 
automaattiyhdistykseltä, joka rahoitti myös nykyi- 
sen, vuonna 1997 valmistuneen uuden palvelutalon. Myö- 
hemmin samalle tontille nousi kaksi pientä rivitaloa itsenäi- 
seen asumiseen kykeneville vanhuksille. 

Raha-automaattiyhdistyksen tuki loppui vuonna 2010. 
Palvelutalo siirtyi 2012 Inkerin kirkolle, virallisesti sen Suo- 
messa rekisteröidyn edustuston nimiin. Villa Inkeri ry jatkaa 
toimintaansa Suomessa taustajärjestönä, joka järjestää mm. 
keräyksiä palvelutalon toiminnan tukemiseen. Osa tuloista 
tulee Kikkerin kunnan sosiaalitoimelta, joka ostaa talosta 
palveluja. 


seen. Kahden vuosikymmenen aikana Anna Raut ehti nähdä 
työssään monet muutokset. 

Paronin talossa asui kuusi vanhusta ja 24 kävi päivit- 
täin lounaalla. Uuteen rakennukseen tuli 24 paikkaa, mutta 
ei päiväosastoa. Hakemuksia oli enemmän kuin oli paikko- 
ja. Otimme huonoimmassa kunnossa olevat, muut jäivät jo- 
noon. Puolet asukkaista oli silloin inkeriläisiä, puolet lähi- 
seudun venäläisiä. Pyrimme auttamaan kaikkia avun tarpees- 
sa olevia kansallisuudesta tai kielestä riippumatta. 

Nyt ne, jotka suinkin pärjäävät omin voimin, haluavat 
olla kotona. Inkeriläisiä on enää pieni osa. Palvelutaloon tu- 
lee paljon dementikkoja ja vuoteessa olevia. On raskasta kat- 
soa siinä tilassa olevia ihmisiä, sillä tänne on valikoitunut 
hyväsydämisiä työntekijöitä, jotka antavat osan sydämestään 
vanhuksille. 


Tehtaasta vanhainkotiin 

Kupanitsan seurakunnasta löytyi 1990-luvun alussa henkilö, 
joka pastori Arvo Survon ehdotuksesta rohkeni vaihtaa teh- 
dastyönsä vanhusten hoitamiseen ja palvelutalon johtami- 


Vastuu uusille harteille 

Venäjällä naiset jäävät eläkkeelle 55-vuotiaana. Löin ennä- 
tyksen, kun tein töitä vielä ylimääräiset kaksitoista vuotta. 
On tietysti sääli jäädä pois, mutta jos jotakin tarvitaan tai mi- 


Raisa (vas.) on talon 
vanhin asukas. 
Palvelutalo on ollut 
hänen kotinsa jo nel- 
jätoista vuotta. 



nun tulee ikävä vanhuksia, tulen käymään täällä, Anna Raut 
lupasi läksiäisjuhlassaan. 

JJuhla alkoi 1.6.2014 jumalanpalveluksella Kupanitsan 
kirkossa ja jatkui sen jälkeen palvelutalossa. Tervehdyksiä 
esittivät Kupanitsan seurakunnan lisäksi Suomen Pietarin 
pääkonsulaatin, Villa Inkeri ry:n sekä Inkerin kirkon edusta- 
jat. Kollegat kolmesta muusta Inkerin kirkon vanhainkodis- 
ta kiittivät Annaa esimerkillisestä työstä ja valmiudesta aina 
auttaa työtovereitaan vaikeuksien tullen. 
Palvelutalon työntekijöille ja asukkaille päivä oli hyvin hai- 
kea. Silti heiltä riitti lämpimiä sanoja myös uudelle johtajal- 
le, joka toivotettiin sydämellisesti tervetulleeksi taloon. An- 
na Raut itse toivotti seuraajalleen voimia ja terveyttä. "Van- 
hoja ihmisiä täytyy rakastaa ja heidät tulee hyväksyä sellai- 
sina kuin he ovat", hän evästi Aleksandra Seliverstovaa. 


Palvelevalla mielellä 

Kesäkuun alusta palvelutaloa johtanut Aleksandra Selivers- 
tova on koulutukseltaan opettaja. Lisäksi hän on opiskellut 
Inkerin kirkon Teologisessa Instituutissa teologian perustei- 
ta, diakoniaa ja nuorisotyötä. Kotiseurakunnassaan Hieta- 
mäellä hän toimi vapaaehtoisena nuorisotyöntekijänä ennen 
siirtymistään vuonna 2011 Inkerin kirkon diakoniatyön joh- 
tajaksi, missä tehtävässä hän edelleen jatkaa osa-aikaisesti. 

Seliverstova sanoo haluavansa tehdä työtä, jonka kokee 
tärkeäksi. Sellaista tarjoaa esimerkiksi diakoniatyö. Hän on 
mielellään tekemisissä vanhusten kanssa. Työ on konkreet- 
tista ja sen vastuullisuus viehättää. Vanhusten lisäksi johta- 
jalla on alaisenaan 19 työntekijää. 

- Olemme aluksi nuoria ja terveitä, mutta me kaikki van- 
henemme. Vanhusten usein raskaatkin elämäntarinat rikas- 
tuttavat ja auttavat ymmärtämään historiaa. Me nuoret saam- 


me vanhuksilta neuvoja ja voimme puolestamme jakaa heille 
elämäniloa ja energiaa. Kultainen sääntö neuvoo meitä pal- 
velemaan, myös vanhoja ihmisiä, Seliverstova muistuttaa. 

Arkea, ideoita ja unelmia 

Palvelutalossa vanhukset kuluttavat aikaansa lukien, toiset kä- 
velevät pihalla ja syöttävät lintuja. He kiertelevät kukkapenk- 
kien luona ja antavat puutarhanhoitoneuvoja. Viikonloppuisin 
psykologi pitää ryhmäkeskusteluja ja oppitunteja. Hiljattain 
palvelutalossa alkoi uudelleen voimistelu, jota vetää sairaan- 
hoitaja. Aleksandra Seliverstova pitää tärkeänä, että mummot 
eivät vain istu kaiket päivät katsomassa televisiota. 

Jotkut mummot haluaisivat kirkkoon jumalanpalveluk- 
siin. Siihen tarvitsisimme auton. Aikaisemmin täällä kävi pas- 
tori kerran viikossa pitämässä hartauden. Haluaisimme takai- 
sin tämän käytännön ja olemme jo neuvotelleet siitä Kupanit- 
san kirkkoherran kanssa. On hyvä, jos täällä vierailee myös 
vapaaehtoisia, kuten nuoria ja kirkkokuoroja. Kesäkuussa 
meillä kävi Inkerin kirkon seurakunnista nuoria, jotka kai- 
voivat kasvimaata, maalasivat huvimajan ja purkivat muurin. 
Yleensä on ajateltu, että vapaaehtoiset tulevat Suomesta, mutta 
nyt omat nuoremme vastasivat kutsuuni. 

Yksi tärkeimmistä asioista on palvelutalon kunnostami- 
nen. Haluaisimme palkata hierojan ja viritellä myös taidetera- 
piaa. On tärkeää saada lisää virikkeitä vanhusten vapaa-aikaan. 
Äskettäin täällä kävi lastenkeskuksesta lapsia laulamassa ja 
leikkimässä mummojen kanssa. Siitä riitti vanhuksille viikoksi 
jutun juurta. Myös kurssit henkilöstön ammattitaidon lisäämi- 
seksi ovat tarpeen, Seliverstova luettelee. 

Ideoita ja voimia uudella johtajalla olisi vaikka mihin. En- 
sisijaisesti työlistalla odottavat kuitenkin paloturvallisuus- ja 
tuholaistorjunta-asiat, tekniset asiakirjat, katon korjaaminen 
ja siihen rahoituksen löytäminen... Taideterapia saa hetken 
vielä odottaa. 


KIRKKOHALLITUKSEN PÄÄTÖKSIÄ 


23.05.2014 


- Pastori Sergei Pershinin valtuuk- 
sia Joshkar-Olan marilais-venäläisen 
seurakunnan kirkkoherrana jatketaan 
kahdella vuodella. 

Pastori Juri Volodarskij 'n val- 
tuuksia Kanneljärven Pyhän Pietarin 
seurakunnan kirkkoherrana jatketaan 
kahdella vuodella. 

Diakoniajohtaja Aleksandra Se- 
liverstova nimitetään Kikkerin pal- 
velutalon johtajan virkaan 01.06.2014 
alkaen, mistä lähtien hän jatkaa dia- 
koniajohtajan virassa 50 %:sesti. 

Valeria Aleksandrova palkataan 
diakoniasihteeriksi 50 %:sesti. 

Darja Shkurljateva palkataan 
viestintäkoordinaattoriksi ajalle 
01.06.- 31.12.2014. 


- Lähetystyöntekijä Samuel Lauk- 
kanen (Kylväjä) kutsutaan palvele- 
maan Inkerin kirkkoa. 

Diakoni Dmitri Rozet vihitään 
pastoriksi Viipurin Pyhän Pietarin ja 
Paavalin seurakuntaan. 

- Diakoni Boris Tshuprov vihitään 
pastoriksi Johannes Kastajan seura- 
kuntaan Pietariin. 

- Roman Suharev siunataan kate- 
keetaksi Viipurin Pyhän Pietarin ja 
Paavalin seurakuntaan. 

Perustetaan teologinen komis- 
sio, johon kuuluvat piispa Aarre Kuu- 
kauppi ja pastorit Mihail Ivanov, 
Aleksandr Prilutskij, Olav Pantshu, 
Ivan Laptev ja Dmitri Rozet. 


In Memoriam 
Aimo Kymäläinen 


Rovasti Aimo Kymä- 
läinen (s. 1928) sai 
kutsun vanhurskasten le- 
poon 27.07.2014 Helsin- 
gissä. Kymäläinen teki 
elämäntyönsä Sley:n pal- 
veluksessa. Eläkkeelle 
jäätyään hän toimi syn- 
nyinkaupunkinsa Viipu- 
rin evankelis-luterilaisen 
seurakunnan kirkkoher- 
rana w.. 1991-1994. 


Uusi lukuvuosi käyntiin 
Teologisessa Instituutissa 


Lapsi- ja nuorisotyöntekijöiden kurssi alkoi 20. 
elokuuta. Kurssilla on kahdeksan opiskelijaa 
neljästä eri rovastikunnasta: viisi Pietarista, yksi 
Länsi-Inkeristä, yksi Uralilta sekä yksi Siperiasta. 

Teologisten kurssien osalta parhaillaan on 
käynnissä uudistukset, jotka tulevat vaikuttamaan 
mm. peruskurssin sisältöön. Peruskurssille on il- 
moittautunut 12 henkilöä. Lopulliset päätökset 
opiskelijavalinnoista ja kurssin sisällöstä tehdään 
lokakuussa. 

Teologian kandidaatin tutkintoon johtava kurs- 
si alkaa joka toinen vuosi. Tänä syksynä uusia 
opiskelijoita ei oteta. Lokakuun lopulla alkavalle 
maisterikurssille on ilmoittautunut viisi opiskeli- 
jaa. Kaikki ovat Inkerin kirkon nykyisiä työnteki- 
jöitä. (IK) 


Kirkot ja viranomaiset 

yhteisen 


Kesän ja alkusyksyn aikana 
Leningradin alueen alue- 
hallinto on kutsunut alueella 
toimivia kirkkoja ja uskonnol- 
lisia yhteisöjä keskustelemaan 
pyöreän pöydän ympärille eri 
tunnustuskuntien välisestä yh- 
teistyöstä sekä hallinnon ja 
uskonnollisten yhteisöjen vä- 
lisestä yhteistyöstä. Keskuste- 
luja on käyty kaikkiaan neljä 
kertaa. 

Erityisesti esille on nous- 
sut yhteistyö erilaisissa sosi- 
aalisissa projekteissa. Alue- 
hallinnon puolelta iloitaan, 


että kristinuskoon kuuluu 
oleellisena osana vähäosais- 
ten auttaminen, mutta ollaan 
varovaisia, ettei hyvänteke- 
väisyyden nimissä harraste- 
ta uskonnollista väkivaltaa. 
Luonnollista yhteistyötä eri 
tunnustuskuntien välillä on 
myös kristikunnan suurten 
juhlien, joulun ja pääsiäisen, 
viettäminen yhdessä. Se, että 
Venäjällä näiden juhlien ajan- 
kohdat eivät satu yksiin, ei ole 
esteenä. 

Teksti: Darja Shkurljateva 
Suomennos: Erja Ivanova 


Pietarin alueen 

kuvernöörin neuvosto koolla 


Piispa Aarre Kuukauppi 
osallistui 30. heinäkuuta Pie- 
tarin alueen kuvernöörin neuvos- 
ton kokoukseen, jossa käsiteltiin 
kansojen välisiä suhteita. Koko- 
uksen aiheena oli 

"Maahanmuuttopolitiikka ja 
sen käytännön toteutus Pietarin 
alueella" Kokous pidettiin Vii- 
purissa ja siellä puhuttiin ensi- 
sijaisesti Ukrainan pakolaisille 
tarkoitetusta avusta sekä yleises- 
ti maahanmuuttajille suunnatus- 
ta toiminnasta. 

Kuvernööri Aleksander 
Drozhdenko kehotti yhteiskun- 


nallisia ja uskonnollisia järjestöjä 
koordinoimaan toimiaan viran- 
omaisten kanssa, jotta apu maa- 
hanmuuttajille olisi ajankohtais- 
ta, kattavaa ja tehokasta. 

Neuvosto perustettiin loka- 
kuussa 2013. Siihen kuuluu vi- 
ranomaisten, julkisten ja uskon- 
nollisten yhdistysten ja kult- 
tuuriyhdistysten edustajia se- 
kä kansojen välisten suhteiden 
asiantuntijoita. 

Inkerin kirkon tiedotus 
Suomennos: Liliann Keskinen 


Radio ja televisio 

uskon asialla 

Pietarin Pyhän Mikaelin seurakunnan pastori 
Sergei Nezhdanov on tehnyt kristilliselle Radio 
Maria -kanavalle ohjelmia yli viisi vuotta. Nezhda- 
nov toimittaa HIV-tartunnan saaneille suunnattua 
ohjelmaa "Tulen elämään" yhdessä toisen luterilai- 
sen pastorin, Dmitri Zentshenkon kanssa. Jokaisel- 
la lähetyksellä on teema, josta pastorit alkurukouk- 
sen jälkeen alkavat keskustella. Lähetys on avoin, 
joten kuulijat voivat soittaa ohjelmaan ja esittää 
kysymyksiä tai mielipiteitään. Ohjelmassa huomi- 
oidaan kristilliset juhlat ja kirkolliset tapahtumat. 
Päätoimittaja Aleksei Pirogovin mukaan ohjelmaa 
arvostetaan ja sillä on paljon kuulijoita. 

Karjalan televisiossa on pyörinyt pitkään ohjel- 
ma "Kristinuskon ABC" Suomenkielinen ohjelma 
tekstitetään venäjäksi ja se näkyy joka toinen tor- 
stai Venäjän 1-kanavalla. Ohjelman isäntänä toimii 
pastori Pentti Smeds. (IK) 


Vuokralaiset Rakentaminen etenee 

löytyivät 


Inkerin kirkko on tehnyt uudel- 
leenjärjestelyjä omistamissaan 
tiloissa Pietarissa. Pyhän Marian 
seurakunnan kanslia on muutta- 
nut kirkon viereisestä kiinteistös- 
tä kirkon yläkertaan, entiseen vie- 
rashuoneeseen, ja entinen kans- 
liahuoneisto on vuokrattu kahdel- 
le liikeyritykselle. Vuokrasopi- 
mukset allekirjoitettiin juhannuk- 
sen jälkeen. (IK) 


Kazanin kirkkoprojektin ensimmäi- 
nen vaihe saatiin päätökseen tam- 
mikuussa, jolloin seurakunnan toimin- 
ta siirtyi uuteen seurakuntasiipeen. Nyt 
vieressä oleva vanha kirkko on pu- 
rettu ja sen paikalle alkaa nousta uusi 
kirkkosali. 

Muurmanskissa on pystyssä uuden 
kirkon ensimmäisen kerroksen seinät. 
Seuraavana vuorossa on toisen kerrok- 
sen betonilaatta, jonka osalta käynnis- 
sä ovat parhaillaan rahoitusneuvottelut. 
Tavoitteena on saada vesikatto valmiik- 



si elokuuhun 2015 mennessä, jonka jäl- 
keen alkavat sisätyöt. 

Karatuzassa Siperiassa on edetty kir- 
kontornin ja kattorakenteiden tekoon. 
Ala-Bulankan rapistuneen vanhan kir- 
kon hirret purettiin v. 2012 ja siirret- 
tiin Karatuzaan. Rakentamisen ensim- 
mäinen vaihe eli kellari on valmis ja 
ulkoseinät pystytetty. Tornin ja katon 
aloituksen lomassa valmistellaan läm- 
mitysjärjestelmän tekemistä. Seuraava 
työvaihe on sisäseinien (vanhojen hirsi- 
en) puhdistaminen ja suojaus. (IK) 

Valtakunnallinen 
kirkkokolehti 

Kazanille 

Suomessa kannettiin 3.8.2014 val- 
takunnallinen kirkkokolehti Inke- 
rin kirkolle kuuluvan Kazanin seura- 
kunnan kirkonrakentamisen hyväksi. 
Kolehdin tuotto oli 10.9. mennessä 
53 042 €.. Kazanin seurakunta kuuluu 
Uralin rovastikuntaan. (IK) 


Piispa Aarre Kuukauppi vihki 13.7 Pyhän Marian kirkossa 
Pietarissa pastoriksi kaksi diakonia: Dmitri Rozet Viipurin Pyhän 
Pietarin ja Paavalin seurakuntaan sekä Boris Tshuprov Johannes 
Kastajan seurakuntaan. Kuvassa vas. Alpo Hyvärinen (Kylväjä), 
Boris Tshuprov, piispa Kuukauppi, Dmitri Rozet sekä Pyhän 
Marian kirkkoherra Mihail Ivanov. Kuva Tanja Paas 


Inkerin kirkon 
tuoreimmat uutiset 

www. inker inkirkko. fi 
www.elci.ru 


Jalmari Laurikkalasta 

elokuva 

Inkerin kirkon merkittävästä hengellisestä isästä, ro- 
vasti Jalmari Laurikkalasta (1882-1957), on tekeil- 
lä dokumenttielokuva. Käsikirjoituksesta ja ohjauk- 
sesta vastaa alan monitaituri Arto Myllärinen, joka 
kiersi alkukesästä suomalais-venäläisen filmiryhmän 
kanssa Pietarin ja Länsi-Inkerin rovastikuntien alueel- 
la keräämässä vaikutteita elokuvaan sekä materiaalia 
esittelyvideoon. 

- Inkerin kirkon piispa Aarre Kuukauppi rinnastaa 
Laurikkalan Paavo Ruotsalaiseen. Jalmari Laurikkala 
oli suuri uskon isä sinä ateistisena ja vaikeana aikana, 
jolloin kirkon oletettiin kuolevan, toteaa työryhmässä 
mukana oleva Inkerin kirkon emerituspääsihteeri Isto 
Pihkala. 

Suomalainen Jalmari Laurikkala lähti vuonna 1909 
nuorena pappina Inkerinmaalle ja työskenteli siel- 
lä vuoteen 1937, jolloin hänet karkotettiin Suomeen. 
1950-luvulla hän toimi Ruotsin inkeriläisten pappina. 
Elokuva etenee Laurikkalan elämänkaaren mukaises- 
ti painottuen aikaan, jolloin hän toimi pappina inkeri- 
läisten parissa. 

- Tämän miehen ja kokonaisen kansan eli inkeriläis- 
ten tarina on poikkeuksellisen värikäs ja dramaatti- 
nen. Siinä on samanlaisia syvällisiä aineksia, kuin suu- 
rissa elokuvissa. Toivon, että saamme elokuvan kaut- 
ta välitettyä siunauksia syvyydestä ja rohkaistua tässä 
ajassa kipuilevia ihmisiä. Kannattaa toimia rohkeasti, 
olla valona ja suolana, Myllärinen innostuu pohtimaan 
elokuvan tarkoitusta. 

Elokuvasta tulee kolmiosainen, televisioon sopiva 
dokumentti, jossa näyttelijät näyttelevät todellisia ta- 
pahtumia. Laurikkalan ohella dokumentti tekee tunne- 
tuksi myös Inkerin kansaa ja kirkkoa. Elokuvaa tul- 
laan tarjoamaan mm. Suomen, Ruotsin, Viron ja Ve- 
näjän televisioille. Elokuva valmistunee vuonna 2017, 
joka on sekä Suomen itsenäisyyden että reformaation 
juhlavuosi. 

Kristiina Paananen 



Ui NM ~Y;. 
Missio Baikalilla 
ommeltiin tilkkutäkkiä 


Vuodesta 2008 perinteenä 
ollut Inkerin kirkon nuor- 
ten lähetysmatka Siperiaan 
suuntautui tänä kesänä Baika- 
lille. Ryhmässä oli nuoria Pie- 
tarin alueelta, Kazanista ja Jo- 
shkar-Olasta. Koko matka hal- 
ki Venäjän tehtiin autolla. 

Osa ryhmästä jäi pitämään 
lastenleirejä Omskin lähellä 
sijaitseviin kyliin, joiden asuk- 
kailla on virolaisia, latvialaisia 
ja suomalaisia sukujuuria. Jot- 
kut näillä leireillä olleet lapset 
ovat jo kasvaneet, lähteneet 
Omskiin opiskelemaan ja siel- 
lä löytäneet tiensä luterilaisen 
seurakunnan yhteyteen. 

Toinen osa ryhmää jatkoi 
matkaa Ulan-Udeen. Baika- 
lin rannalla pidettiin rippilei- 
ri, johon osallistuneet olivat 
pääasiassa nuoria, tosin leirille 
osallistui myös yksi pariskunta 


ja yksi mummo. 20.7. pidetyn 
juhlajumalanpalveluksen yhte- 
ydessä kastettiin kolme ja kon- 
firmoitiin yhdeksän leiriläistä. 

Ulan-Udessa ryhmä tapasi 
myös paikallisia, jotka olivat 
Pietarissa kääntyneet kristin- 
uskoon. Erään perheen poika 
tuli Pietarissa uskoon ja kas- 
tettiin Keitossa. Nyt koko per- 
he on uskossa ja kodissa jär- 
jestetään seuroja. Myös heidän 
naapurinsa on tullut uskoon. 

Lähetysmatkat yhdistävät 
suurten välimatkojen kirkkoa 
käytännön palvelutyössä. Lä- 
hetysjohtaja Ivan Laptev to- 
tesikin, että matkan yksi tar- 
koitus on jättimäisillä pistoilla 
ommella yhteen Inkerin kirkon 
tilkkutäkkiä. 

Teksti: Darja Shkurljateva 
Suomennos: Erja Ivanova 
Kuva: Anitta Lepomaa 


Vladimir Karttunen (vas.), Arto Myllärinen 
ja Isto Pihkala tekivät Laurikkalasta kerto- 
van elokuvan 
kuvauksia mm. 
I Moloskovitsan 
kirkon raunioilla. 




ONNEA JA SIUNAUSTA! 

■j/Tj, 


a; 



rvo Survo vietti 60-vuotispäiväänsä 
^23. 07.20 14 Kupanitsan kirkossa. "Va- 
ka vanha Arvo Survo", lauloi viisikielisen 
kanteleen säestyksellä Länsi-Inkerin lää- 
ninrovasti Pavel Krylov jäljitellen Kaleva- 
lan runojen Väinämöistä. "Vaka nuori Ar- 
vo Survo", hän sitten korjasi ja hauskuutti 
yleisöä. 

Survoa juhlittiin Inkerin kirkon hengel- 
listen kesäjuhlien yhteydessä, missä aihee- 
na oli lähetys. 

Kiitämme Herraa siitä, että Hän on 
antanut meille Arvon, joka vastasi Juma- 
lan kutsuun niin, että hänestä tuli julistaja 
vuosina, jolloin julistaminen vaati päättä- 
väisyyttä ja sankarillisuutta, totesi lähetys- 
johtaja Ivan Laptev onnittelupuheessaan. 

Teksti: Daria Shkurljateva 
Suomennos: Liliann Keskinen 
Kuva: Tanja Paas 


Toksovan seurakunta toimii yhdeksän kyläneu- 
voston alueella sisältäen entisen Toksovan ja 
Lempäälän pitäjän alueet. Olen toiminut takavuo- 
sina seurakunnan kirkkoherrana vapaaehtoisperi- 
aatteella, kunnes tulin Inkerin kirkon papin eläke- 
ikään. Nykyään käyn Toksovassa kerran kuussa, 
muutaman päivän kerrallaan. 

Käyntieni yhteydessä käyn tapaamassa noin 
kymmentä inkeriläisvanhusta seurakunnan alu- 
eella ja lisäksi vierailen sairaalassa. Tavoitan 
myös Osselin kylän asukkaita. Heitä kokoontuu 
yhteen kotiin noin kymmenen henkeä. Lähes joka 
kuukausi vanhukset vähenevät. 

Tämän vuoden alusta lähtien sain pitää käyn- 
neilläni rippikoulua, johon osallistui 18-50 -vuoti- 
aita naisia. Heistä suurin osa oli Rappulan kyläs- 
tä. Helluntaina pidettiin konfirmaatiojumalanpal- 
velus. Konfirmaation kautta seurakunnan äänival- 
taisiksi jäseniksi liittyi kolmetoista henkeä. 


Konfirmaatiojuhla j 

Toksovassa ! 


Kirkkoherra Eero 
Kuukauppi (vas.) 
ja pastori Esko 
Haapalainen 
(oik.) konfirmoi- 
vat helluntaina 
kolmetoista hen- 
keä Toksovassa. 


Teksti: Esko Haapalainen - 
Kuva: Jevgeni Tereshkin 


Inkerin kirkon pastori 



Musiikin 
juhlaa 

Inkerin kirkon seurakunnissa vie- 
tettiin erilaisia musiikkiin liittyviä 
juhlia kesän aikana. Petroskoin Pyhän 
Hengen kirkossa oli 24.5. konsertti 
teemalla "Jumalalle kunnia iankaikki- 
sesti" Esiintyjinä olivat kanttori Irina 
Rozanova, Keiton kirkkokuoro Maria 
Skipperin johdolla sekä Petroskoin 
oma kirkkokuoro Julia Mihailovan 
johdolla. 

Skuoritsassa vietettiin 12.6. pe- 
rinteistä musiikkifestivaalia. "Pyhän 
ilon virret" -tapahtumassa esiintyivät 


kirkkoherra Pavel Krylov (kantele), 
Svetlana Musina (sopraano), Marina 
Väisä (urut), Jelizaveta Pantshenko 
(urut), Marina Skipper (piano) sekä 
Darja Shkurljateva (sello). Kirkko- 
kuoroista mukana olivat Skuoritsan, 
Hatsinan, Tuutarin ja Keiton kuorot 
sekä lisäksi lasten- ja nuortenkuoro 
Lähde. 

Terijoen Kristuksen kirkastumisen 
kirkossa alkoi 2.7. festivaali "Musiikki 
ja kirkko", joka jatkui koko heinäkuun 
lauantaisin ja sunnuntaisin pidetyillä 
konserteilla. 

- Musiikki ja kirkko on luonnolli- 
nen yhdistelmä. Halusin tuoda esille, 


miten ihmiset eri maissa hahmotta- 
vat musiikkia ja siksi konserteissa on 
skandinaavista, saksalaista, ranska- 
laista ym. musiikkia. Kuulijat voivat 
tutustua esimerkiksi musiikkiin, joka 
on tyypillistä italialaiselle jumalan- 
palveluselämälle, mutta jota me em- 
me tänä päivänä miellä liturgiseksi, 
vaikka se aikoinaan tehtiin katoliseen 
kirkkoon, kertoo Terijoen seurakun- 
nan kanttori Darja Meerkova. 


Teksti: Oksana Dyba, Darja 
Shkurljateva 

Suomennos: Kristiina Paananen 
Kuva: Marina Shkurljateva * 


Helluntain henkeä 
Tuutarissa 


Tuutarin seurakunnassa vietettiin 
7.6. Länsi-Inkerin ja Pietarin ro- 
vastikuntien yhteistä helluntaijuhlaa, 
joka alkoi Mooses Putron juhlames- 
sulla Kirkonmäen vanhalla hauta- 
usmaalla, lähellä sitä paikkaa, jossa 
vanha kirkko aikoinaan sijaitsi. Mes- 
sun pitopaikalla oli oma symbolinen 
merkityksensä, sillä urkuri Mooses 
Putro oli syntyisin Tuutarista. Kak- 
sikielisessä messussa liturgeina pal- 
velivat Tuutarin kirkkoherra Viktor 
Vorontsov ja Pietarin lääninrovasti 
Ivan Hutter. Pyhän Marian kirkko- 
herra Mihail Ivanov saarnasi. 

Juhla jatkui lounaalla ja ohjel- 
malla nykyisessä, kodikkaassa kir- 
kossa. Gospel Riders -motoristien 
johtaja Tapio Kyllönen kertoi ryh- 
mänsä toiminnasta ja yhteistyöstä 
mm. erään ortodoksipapin kanssa, 
joka johtaa so- 
tahistoriallista 
OST-motoristi- 
klubia. Juhlan 
puitteissa jär- 
jestyi lämmin 
ja mielenkiin- 
toinen tapaami- 
nen suomalais- 
ten ja paikallis- 
ten motoristien 
kesken. Hatsi- 
nasta ja Pieta- 
rista oli saapu- 
nut venäläisiä 


motoristeja varta vasten tapaamaan 
Gospel Riders -ryhmää. 

Puheita pitivät lähetysjohtaja 
Ivan Laptev, diakoni Igor Sherbaha 
ja katekeetta Mihail Nikulin. Mu- 
siikkia esittivät pastorit Ivan Hut- 
ter ja Leif Camp, sekä paikallinen 
kuoro Nikolai Kotsetkovin johtama- 
na. Igor Sherbaha esitti juhlaväelle 
kauniita, itse tekemiään lauluja. 

Päivä oli monipuolinen, mielen- 
kiintoinen ja veljellisen rakkauden 
täyttämä. Juuri sellainen tulee seu- 
rakunnan syntymäpäivä ollakin. Sii- 
tä kaikki tuntevat teidät minun ope- 
tuslapsikseni, jos teillä on keskinäi- 
nen rakkaus (Jo h. 13:35). 


Teksti ja kuva: Tanja Shadrunova 
Suomennos: KP 



Lähetysleiri Uralin 
rovastikunnassa 

Uralin rovastikuntaan kuuluvassa Birs- 
kin kaupungissa oli 8.-10. elokuuta 
lähetysseminaari. Shuarsola-Ljupersolan 
Sorta-seurakunnan vt. kirkkoherra Alek- 
sandr Mitjakov kertoo, että seminaariin 
otti osaa paljon nuoria rovastikunnan eri 
seurakunnista. 

Keskustelimme mm. siitä, miten vä- 
littää ihmisille viesti Kristuksen rakkau- 
desta, miten päästä teoriasta käytäntöön. 
Saatamme tuntea Raamattua hyvin, mut- 
ta on myös tärkeää viedä Jumalan rakkaus 
maailmaan. Tänä kesänä rovastikunnas- 
tamme osallistui useampi nuori Siperian 
lähetysmatkalle Ivan Laptevin kanssa, 
Mitjakov iloitsi. (IK) 

Sisko Pörstiltä 

uusi kirja 

Inkerin Kirkko -lehden entiseltä toimit- 
tajalta Sisko Pörstiltä (kirjailijanimel- 
tään Latvus) on ilmestynyt uusi nuorten- 
teos. Kaksi sateenkaarta kertoo saman 
suvun vaiheista, kuin vuonna 2011 jul- 
kaistu Kaukana 
omalta maalta. 
Uudessa kirjassa 
kuvataan 1990-lu- 
vun Venäjää ja pa- 
luumuuton ristirii- 
taisia tuntemuksia 
inkeriläisperhees- 
sä nuoren tytön 
näkökulmasta. 
Teoksen on kus- 
tantanut WSOY. 
(IK) 



KAKSI 

' SATEEN 
KAARTA i 



Kristityn 
sota-asu 

Rzhevin Pyhän Luukkaan seurakun- 
nassa pidettiin 25.-27.7. jokavuoti- 
nen perheleiri, jonka aiheena oli "Kris- 
tityn sota-asu" 

Sentähden ottakaa päällenne Juma- 
lan koko sota-asu, voidaksenne paha- 
na päivänä tehdä vastarintaa ja kaikki 
suoritettuanne pysyä pystyssä. Seiso- 
kaa siis kupeet totuuteen vyötettyinä, 
ja olkoon pukunanne vanhurskauden 
haarniska, ja kenkinä jaloissanne alt- 
tius rauhan evankeliumille. Kaikessa 


ottakaa uskon kilpi, jolla voitte sam- 
muttaa kaikki pahan palavat nuolet, ja 
ottakaa vastaan pelastuksen kypäri ja 
Hengen miekka, joka on Jumalan sana. 
(Ef. 6:13-17) 

Teema sävytti ohjelmaa, joten leiril- 
lä vallitsi lähes "sotatila". Kesken raa- 
mattutunnin tuli "hälytys". Oli myös 
esterata, kenttäkeittiö, kenttäsairaa- 
la hoitajineen ja tietenkin komentaja 
(kirkkoherra Valeri Antipov). 

Lasten kanssa puuhasivat Jelena 
Baranova, Olga Jevdakimova ja Anna 
Koregina. Erityisen huomionarvois- 
ta oli paperista valmistettu sota-asu. 
Kakki viisi ryhmää pukivat yhden jä- 


senensä ritariksi, jolle oli valmistettu 
kypärä, haarniska, kengät, miekka ja 
kilpi. Kun asu tuli valmiiksi, järjestet- 
tiin turnaus (tyynysota), jossa selvitet- 
tiin voittaja. 

Sää oli tänä vuonna suurenmoinen 
ja kaikki halukkaat pääsivät pulahta- 
maan Volga-jokeen. Iltaohjelma muo- 
dostui Raamattu-aiheisista sketseis- 
tä ja Natalja Antipovan lavastamasta 
esityksestä "Aseet" Iltahämärässä is- 
tuttiin nuotion ympärillä ja paistettiin 
lettuja. 

Teksti: Natalja Antipov 
Suomennos: Liliann Keskinen 


Raamattua englannin kielellä 

•i 


Perinteinen englannin kie- 
len leiri Keitossa pidettiin 
16.-20. kesäkuuta. Osallistujia 
oli noin 35, iältään 7-14 -vuoti- 
aita. Osallistuminen oli avointa 
kaikille, ei ainoastaan seurakun- 
talaisille ja luterilaisille. Leiri- 
koordinaattori Alina Uimanen 
kertoi, että ohjelma oli varsin tii- 
vis. Lapset lauloivat, tekivät kä- 
sitöitä, valmistivat sketsejä, osal- 
listuivat yhteiseen ohjelmaan ja 
työskentelivät ryhmissä. 

Amerikkalaiset vapaaehtoi- 
set pitivät huolta siitä, että oppi- 
minen oli sekä hauskaa että te- 
hokasta. Lapset jaettiin ryhmiin 
iän ja kielitaidon mukaan. Jo- 
kaisella ryhmällä oli oma opet- 
taja ja oma tulkki. Nuorin opet- 
taja, Alexander Taddei, oli vasta 
12-vuotias. 

Amerikkalaisten ryhmänjoh- 


taja pastori David Breidenbach 

kuvaili omia vaikutelmiaan: 

Toimin pastorina luterilai- 
sessa kirkossa Amerikassa, New 
Mexicon osavaltiossa. Olen hy- 
vin iloinen, että tulin Keittoon. 
Vastaanotto oli lämmin, ja lap- 
set ovat aivan ihania! On aina 
ilo katsella, miten he oppivat ja 
kasvavat. Se on uskomaton ko- 
kemus. Kumppanuus ja kanssa- 
käyminen luterilaisten kirkkojen 
välillä on erittäin tärkeää. Ha- 
luamme pitää yhteyttä ja vaa- 
lia ystävyyttä, vaikka poliitti- 
nen tilanne korostaa erojamme. 
Kristuksessa olemme kaikki yh- 
tä. Me olemme veljiä ja sisaria 
keskenämme. 


Teksti ja kuvat: Darja 
Shkurljateva 
Suomennos: KP 



Lapset opiskelivat kesällä Keiton 
kirkossa englannin kieltä vaihtele- 
vin ja mielenkiintoisin tavoin. 


Arshanin kylässä tulvi 


Inkerin kirkon diakoni Sergei Shilovski asuu per- 
heineen Siperiassa Arshanin kylässä, Itä-Sajanin 
vuorijonon juurella. Hänen luonaan oli kesäkuun lo- 
pulla majoittuneena kolme amerikkalaista aktiolais- 
ta, loput olivat Tunkan alueen hallinnollisessa kes- 
kuksessa Kyrenissä. 

Toisena yönä oli raju ukkosmyrsky. Ulan-Uden 
seurakunnan kirkkoherra Vladimir Nikiforov vai- 
monsa kanssa yöpyi viiden kilometrin päässä Ar- 
shanista. Aamulla he saivat tekstiviestin, että Ar- 
shanissa on tulva. Sitten Kyrenistä soitettiin ja pyy- 
dettiin pelastamaan amerikkalaiset tulvan keskeltä. 
Poliisi ei kuitenkaan päästänyt tiesulusta läpi. 

Kylän poikki virtaavan joen yli menevä silta oli 
puoliksi tuhoutunut, eivätkä autot päässeet kulke- 
maan sitä pitkin. Joen toisella puolella asuvat oli- 
vat siten loukussa. Tulvave- 
si ja vuorilta vyörynyt muta 
ja kivet olivat vaurioittaneet 
taloja ja autoja. Yksi kuo- 
lonuhri oli varmistunut, 
muutamia loukkaantunut. 
Amerikkalaiset haettiin 
myöhemmin pois hätätila- 
ministeriön avustuksella. 

Tulvatuhojen korjaami- 
seen menee kuukausia. Ky- 
län tärkein elinkeino on tu- 
rismi ja monelle juuri kesä- 
aika tuo suurimmat tulot. 


Herra varjeli niin, että seurakuntalaisten omaisuus 
ja terveys säilyi. Ongelmaksi muodostui puhtaan 
juomaveden puute. Tulvavesi oli peittänyt kokonaan 
kerrostalojen ensimmäisen kerroksen. 

Lomailemassa olleet lapsiryhmät evakuoitiin. 
Jotkut turistit halusivat jatkaa lomaansa kaikesta 
huolimatta. Kylän halki virtaavan Köngörga-joen 
uomassa sijaitsee mineraalivesilähde, jonka mu- 
kaan kylä on saanut nimensä ja suuri syy siihen, 
miksi turistit kylään tulevat. Nyt vettä pulppusi 
vain pienenä norona kapeasta putkesta. Arshan tar- 
koittaa puhdasta tai pyhää lähdettä. 

Teksti ja kuva: Anitta Lepomaa 
-Lähetystyöntekijä, Ulan-Ude 


\ 



Kesällä riehunnut myrsky 
ja sen aikaansaama tulva 
tekivät tuhoja Burjatiassa, 
Baikalin eteläpuolella 
sijaitsevassa Arshanin 
kylässä. Alueella asuu 
Inkerin kirkon seurakun- 
talaisia, jotka varjeltuivat 
onnettomuudessa. 


DIAKONIATYÖSSÄ 
TUHKASTA NOUSEE 


Teksti: Galina Fisher, Raili Mäkitalo, Kristiina Paananen 

Suomennokset : Miina Makkonen 

Kuvat: Slava Ostanin, Kristiina Paananen 



nkerin kirkko toteuttaa kristillistä pal- 
velutehtäväänsä seurakuntien diakonia- 
työn ja omien laitostensa kautta. Kirkon 
omistuksessa on neljä vanhainkotia, Vii- 
purissa sijaitseva lasten turvakoti Dikoni 
sekä Siperiassa, Novosibirskissä, vapau- 
I tuville vangeille tarkoitettu väliaikainen 
koti, "Puolimatkan talo". 

Diakoniatyössä painopiste on seurakuntien tekemän dia- 
koniatyön tukeminen ja kehittäminen. Tehtävästä huolehtii 
seurakuntien edustajista koostuva diakoniatoimikunta. Se 
vastaa myös seurakunnissa toimivien vapaaehtoisten dia- 
koniatyöntekijöiden kouluttamisesta sekä kirkon omistami- 


Novosibirskin seurakunnasta vieraillaan lasten tuberkuloo- 
siparantoloissa. 5-7 -vuotiaita lapsia, isommat ovat toisessa 
parantolassa. Monen lapsen vanhemmat ovat alkoholisteja, 
narkomaaneja tai istuvat vankilassa. 

en laitosten henkilökunnan lisäkoulutuksesta yhdessä Teolo- 
gisen Instituutin kanssa. 

Inkerin kirkolla on erillinen diakoniarahasto, josta dia- 
koniatoimikunta myöntää avustuksia erityisen vaikeaan ta- 
loudelliseen tilanteeseen joutuneille yksityisille ihmisille. 
Olennaista on, että avunpyynnöt tulevat paikallisen seura- 
kunnan kautta, ei suoraan ihmisiltä. Seurakunnat voivat anoa 
rahastosta tukea myös omiin projekteihinsa. 


Saratovin palvelevat diakonissat 

Pyhän Johanneksen seurakunnassa Saratovissa toimii suun- 
nitelmallisesti kolme aktiivista diakonissaa. Heidän työhön- 


sä sisältyy niin sielunhoitoa kuin konkreettista apua sairaille, 
iäkkäille ja kriisitilanteessa oleville. Diakonissat käyvät sään- 
nöllisesti katsomassa sairaita hoitolaitoksissa ja kodeissa. Tar- 
vittaessa seurakunta auttaa sairaita myös taloudellisesti. 

Diakoniaryhmä järjestää viikoittain teetarjoilun jumalan- 
palveluksen jälkeen ja huomioi seurakuntalaisten syntymäpäi- 
vät sekä muut tärkeät tapahtumat. Se organisoi myös seurakun- 
nan juhlia sekä retkiä ja osallistuu keskustelutilaisuuksien ja 
erilaisten seminaarien järjestämiseen. 


Tiedätkö millainen maailma oli, 

kun olin juuri luonut sinut? 

Tiedätkö miten paljon sinua rakastin? 

Annoinhan Poikani sinun edestäsi! 

Loin väsymättä kuusi päivää ja kuusi yötä, 

avatakseni silmiesi eteen 

Kaikkivaltiaan rakkauteni, joka kestää iäti. 

Sen rakkauden, jota ei voi saavuttaa järjellä! 

En voisi rakastaa sinua enemmän. 

Annoin kaiken, mitään säälimättä - rakkaudella! 

En anna käskyä, vaan pyydän sinua: 

Tee sinäkin lapseni jotain minun vuokseni! 

Älä mene kauas, älä etsi syvältä. 

Älä turhaan ponnistele järjelläsi! 

He, joiden puolesta pyydän, ovat sinua lähellä. 

Katsahda ympärillesi ja näet heidät kyllä! 


Materiaaliseen apuun sisältyy "Autamme toinen toisiam- 
me" -keräys ja sitä kautta saatujen vaatteiden, kenkien, lelujen 
ym. jakaminen. Vuosittainen "Sosiaalista apua arkipäivääm- 
me" -projekti on suunnattu vähävaraisille perheille. Sen kautta 
monilapsiset perheet saavat ruoka-apua jouluna ja pääsiäisenä. 

Saratovin seurakunta on pitkään auttanut lasten kuntoutus- 
keskusta, johon orvot vammaiset lapset tulevat sairaalahoidon 
jälkeen. Tämän lisäksi diakoniatyö tukee kaupungissa olevan 
koulukodin lapsia. 

- Diakonia on työtä, jossa tuhkasta nousee uutta elämää. Se 
on huolenpitoa ja rakkautta. Herra huolehtii Sanansa kautta 
meistä kaikista. Meidän tulee olla avoimia Jumalan ja ihmisten 
edessä, toteaa Galina Fisher, yksi Saratovin diakonissoista. 


Helpotusta sairaille lapsille Karjalassa 

Kalevalassa käynnistyi syksyllä 2012 diakoninen projekti sai- 
raitten lasten tukemiseksi. Taustalla oli Nurmeksen seurakun- 
nan saama testamenttilahjoitus. Lähetystyöntekijä Raili Mäki- 
talo (ELY) kartoitti apua tarvitsevia lapsia kolmen paikallisen 
työntekijän kanssa. Heistä yksi oli sosiaalityöntekijä ja toinen 
vammaisten lasten hoitaja. Avustettavia lapsia löytyi toista- 
kymmentä. Heidän tarpeitaan kuunneltiin ja tarkkailtiin koti- 
käynneillä huolella. 

Lahjoituksen turvin ryhmä hankki lapsille erilaisia virike- 


ja muita pelejä, käden motoriikkaa vahvistavia erikoisaskar- 
telusaksia, ortopedin määräämiä kenkiä ja rollaattoreita seiso- 
misen ja kävelyn tueksi. Lapsille pidettiin Kalevalan kirkossa 
myös oma leirinsä, johon osallistui kolmetoista lasta. 

Osa taloudellisesta tuesta meni lasten lääkärikäynteihin se- 
kä saattajien matkakuluihin. Mukana oli esimerkiksi syöpää 
sairastavan lapsen aivokirurgilla käynnit Moskovaan, kuin 
myös kontrollikäynnit ja lääkekulut leikkauksen jälkeen. Yksi 
liikuntarajoitteinen poika pääsi kuntoutusleikkaukseen. 



Tiettävästi yksi luettelossa olleista lapsista on avustuksen 
ansiosta pääsemässä jaloilleen. Yksi perhe on saanut voimia ja 
rohkaisua elämäänsä. Joku lapsista pystyy ajan kanssa motorii- 
kan vahvistuessa tasavertaiseen työskentelyyn muiden lasten 
kanssa. Muutama lapsi perheineen on saanut mahdollisuuden 
tutustua paikalliseen luterilaiseen seurakuntaan, luettelee Mä- 
kitalo projektin tuloksia. 


Yhdessä heikompien puolesta 

Kahdessa vuosikymmenessä Inkerin kirkon diakoniatyö on 
kehittynyt valtavasti. Työstä vastaavat nykyään paikalliset, 
rohkeat ja ammattitaitoiset työntekijät, jotka tuntevat oman 
maansa kulttuurin. Suomalaisten rooli humanitaarisen avun, 
"mustien jätesäkkien", tuojana on vaihtunut erilaisten projek- 
tien taloudelliseen tukemiseen, mikä kirkon kannalta on oikea 
kehityssuunta. 

Yhä useammin Inkerin kirkolta kysytään, millaista apua se 
itse toivoo. Siihen kirkko mielellään vastaaja esittelee erilai- 
sia vaihtoehtoja osallistua ja auttaa. Niistä voi lukea myös tästä 
lehdestä. 

Inkerin kirkon suomenkielisiltä verkkosivuilta löytyy 
yhteistyöhön käytännön vinkkejä. Kirkkohallituksen hy- 
väksymä Väylämerkit on luettavissa etusivulla olevasta 
Ystävyystoiminta-valikosta. 


Dikoni 


JA 

Hoivaa ja huolenpitoa, asiantuntija-apua, ruokaa, 
vaatetta, lämmin yösija ja sanoma rakastavasta 
Jumalasta. Tätä kaikkea tarjoaa Inkerin kirkon 

turvakoti Dikoni Viipurissa hädänalaisessa tilan- Teksti: Darja shkurljateva, Veronika Shutova, 
teessä oleville lapsille ja heidän perheilleen. Tuulikki Vilhunen, Kristiina Paananen 

Suomennokset: Miina Makkonen, Kristiina Paananen 



ikoni-nimi on yhdistelmä kahdesta sanasta: 
diakonia ja ikoni. Toiminnan taustalla on 
suomalaisten vapaaehtoisten katulapsityö 
Viipurissa. Dikonin perusti vuonna 1997 
Lahden Diakonissalaitos, jonka omat juu- 
ret ovat Viipurissa. Liikemiesten Lähetyslii- 
ton tukemana Dikonille kunnostettiin tilat entises- 
tä kenkätehtaasta. Aluksi Dikoni toimi päiväkeskuksena, vuo- 
desta 2000 lähtien ympärivuorokautisena kotina. Lahden Dia- 
koniasäätiö tuki keskuksen toimintaa taloudellisesti aina viime 
vuoteen saakka. 


Uudistunut keskus 

Vuonna 2010 Dikonissa alkoivat muutokset. Vuoden alussa se 
siirtyi Inkerin kirkolle. Kaupungin keskustasta löytyi halvem- 
mat tilat, jotka Inkerin kirkko vuokrasi Viipurin kaupungil- 
ta. Uusi, osittain remontoitu keskus avattiin elokuussa 2011. 


Tärkeintä työssämme on 
rakkaus. Vain se voi muut- 
taa lapsia ja heidän van- 
hempiaan, toteaa Dikonin 
htaja Viktoria Shutova. 


Vuoden 2012 loppuun mennessä tilat saatiin kokonaan 
kunnostettua. Käytössä on nyt kolme makuuhuonetta, 
kaksi huonetta leikkimiseen ja läksyjen tekoon, sekä 
keittiö-ruokasali ja saniteettitilat. 
Tänä vuonna Dikonin kautta on tukea jossain muodossa 
saanut 120 perhettä. Keskuksessa on käynyt 50 las- 
ta, joista 25 ruokitaan päivittäin ja 14 myös yöpyy 
siellä. 

Dikoni toimii tiiviissä yhteistyössä Viipurin 
sosiaaliviranomaisten ja koulujen kanssa. Usein 
lapset tulevat keskukseen koulun ilmoituksen pe- 
rusteella. Tekemästään työstä Dikoni raportoi kuu- 
kausittain sosiaaliviranomaisille. Apu ja yhteistyö ei 
pääty lasten aikuistuessa, vaan jatkuu laajan verkoston 
kautta, jotta nuoret pääsisivät itsenäisen elämän alkuun. 
Taloudellista tukea Dikoni saa Suomen Lähetysseural- 
ta, Kirkon Ulkomaanavulta sekä Liikemiesten Lähetysliitolta. 
Lisäksi jonkin verran avustusta tulee Ruotsista ja Norjasta. Ve- 
näjän valtio osallistuu lasten koulunkäynnin kustantamiseen. 


"Tärkeintä työssämme on rakkaus" 

Dikonin ja Viipurin luterilaisen seurakunnan suhteet ovat lä- 
heiset. Seurakunnan nuoret ovat vapaaehtoisesti auttaneet 
mm. remonteissa ja Dikonin lapset osallistuvat seurakunnan 
toimintaan. Nuorten joukosta Dikoni sai reilu vuosi sitten 
myös uuden johtajan, ambulanssilääkäri Viktoria Shutovan. 

- Minulle Dikoni on toinen koti. Rakastan lapsia, joita kas- 
vatamme ja toivon vilpittömästi, että he menestyisivät elämäs- 
sään, energinen Viktoria toteaa. 

Viipurissa elää paljon köyhyysrajan alapuolella olevia per- 
heitä. Kaupunkiin kuuluu useita kyliä, joissa on paljon alko- 
holismia, minkä seurauksena lapset jäävät heitteille. Dikonin 


ansiosta perhe voi säilyä kokonaisena. 

- Meidän puoleemme kääntyi esimerkiksi yksinhuoltajaäiti, 
jolla on viisi lasta. Hän oli menettänyt työnsä, eikä lasten isä 
auttanut mitenkään. Perhe heitettiin 
asunnosta ulos, lapset eivät käyneet 
koulua ja äiti oli kadottanut henkilöl- 
lisyyspaperinsa. Tällä hetkellä perhe 
asuu Dikonissa. Lapset käyvät hyväl- 
lä menestyksellä koulua ja harrastavat 
urheilua. Äiti on saanut uudet paperit 
ja löytänyt työpaikan. Nyt yritämme 
ratkaista heidän asuntokysymyksensä. 

Shutovasta itsestään tuli viime vuo- 
denvaihteessa neljän lapsen huoltaja. 

- Lapset olisi pitänyt lähettää las- 
tenkotiin, koska heidät oli huostaan- 
otettu vanhemmiltaan. He olivat jo ol- 
leet lastenkodissa, jossa muut lapset ja 
kasvattajat olivat kiusanneet heitä. Lapset olivat ehtineet asua 
jonkin aikaa meillä Dikonissa, oppineet luottamaan mei- 
hin ja lakanneet kapinoimasta. En voinut antaa 
heitä pois ja sallia joutumasta uudestaan 
lastenkotiin, Shutova selittää isoa 
päätöstään. 



IKONI: 


Yllätysten leirillä 

Kesällä Dikonin lapset pääsivät kolmeksi viikoksi leirille, joka 
pidettiin Kanneljärven lähellä. Lapset olivat innoissaan. 
- Minä pidän leirillä kaikkein eniten yllätyksistä! Kävimme 
esimerkiksi veneilemässä ja mönkijäajelulla! Tämä on paras 
leiri maan päällä!, vakuutti Ilja, 9 vuotta. 

- Meille tuli suomalaisia moottoripyörillä - motoristeja! Ja me 
saimme kokeilla heidän varusteitaan, liivejä ja kypäriä. He 
lauloivat meille ja antoivat nimikirjoituksia. Minulla on nim- 
mari T-paidassani!, 10-vuotias Tamara kehuskeli. 

Dikonissa opetetaan lapsia elämään kurinalaisesti. Siksi lei- 
rillä käytettiin paljon aikaa urheilemiseen. Viktoria Shutova 
perustelee, että vahva ja terve lapsi pystyy tekemään itse pää- 
töksiä ja voittamaan elämässään esteitä. 

"Pyhiinvaeltajan tiellä" lasten tuli kulkea sidotuin silmin 
"enkelin" (aikuisen) saattamana köydestä kiinni pitäen haasta- 
valla tiellä, jossa odotti testejä. 

- Päätämme aina itse, vastaammeko pahaan kyllä vai ei. On tär- 
keää oppia olla menemättä mukaan pahaan. Ei saa eksyä omal- 
ta elämänpolultaan. Kun kuljet sillä, mene rohkeasti ja var- 
masti eteenpäin, vaikka joskus näyttäisi siltä, että ulospääsyä 
ei ole!, rohkaisi yksi leirin ohjaajista Darja Evdokimova 

Ensi kesänä Dikoni suunnittelee jälleen vievänsä asukkaan- 
sa luontoon. Viktoria Shutova kiittää kaikkia, jotka auttoivat 
tämän vuoden leirillä ja kutsuu mukaan uusia vapaaehtoisia. 
Lehtemme lukijoille hän lähettää terveisiä: 

Älkää tuomitko ihmisiä, vaan rakastakaa heitä. Silloin 
saatte nähdä, miten Jumala voi muuttaa tilanteen. Aut- 
takaa. Älkää eläkö vain itseänne varten. Jumala 
palkitsee moninkertaisesti! 


tukee ja auttaa vaikeassa elämäntilanteessa olevia lap- 
sia ja heidän perheitään 

• antaa asiantuntijaneuvontaa (juristi, lääkäri, psykologi) 

• auttaa perheväkivallasta kärsiviä äitejä 

• tarjoaa maksuttoman ruokailun, vaatteet, sairaan- 
hoidon ja vapaa-ajanviettomahdollisuuksia alaikäisille 
lapsille 

• osallistuu prosessiin, jossa lapsi palautetaan perhee- 
seen tai kouluun 

• tekee yhteistyötä eri tahojen kanssa alaikäisten lasten 
syrjäytymisen ja rikollisuuden ehkäisemiseksi 



Jos haluat tukea Dikonin toimintaa, voit ottaa 
yhteyttä Inkerin kirkon rovastikuntakoordinaat- 
tori Jukka Paanaseen: Puh. +7 911 986 7453, 
paananen71@gmail.com 


1 BfiÄHr 9 *** 



Inkerin kirkko aloitti pari vuosikymmentä sitten perhetyön, jon- 
ka painopiste on avioliittojen hoitamisessa. Seminaareissa ja kou- 
lutuksissa opetellaan vuorovaikutustaitoja avoimessa ja positii- 
visessa ilmapiirissä. Monessa rovastikunnassa on jo paikalliset 
vastuunkantajat, jotka haluavat jakaa oppimiaan asioita muille- 
kin ja tukea heitä perhe-elämän kiemuroissa. 



ällä hetkellä perhetyötä johtaa lähetystyöntekijä, 
pastori Hannu Heikkilä työparinaan Elina-vai- 
monsa. He kiertävät seurakunnissa pitämässä semi- 
naareja, järjestävät koulutusta kirkon koulutuskes- 
kuksessa, konsultoivat seurakuntien työntekijöitä se- 
kä antavat apua kriisitilanteissa. 

Heikkilät ovat koonneet ympärilleen perhetyön 
ohjausryhmän, jonka kanssa työtä suunnitellaan ja 
tehdään yhdessä. Ryhmään kuuluu seitsemän henki- 
löä kolmen eri rovastikunnan alueelta. Hallinnollises- 
ti perhetyö on Inkerin kirkon diakoniatoimikunnan 
alaista toimintaa. 


Mitä ovien takana on? 

Venäläisten perheiden suurin ongelma on sama kuin 
Suomessakin. Avioliitossa elämisen taitoja ei arvos- 
teta kylliksi. Vuorovaikutustaidot ovat heikot ja halu 
nähdä vaivaa avioliiton hyväksi puuttuu usein. 

Perhetyössä pyritään erityisellä tavalla ottamaan 
huomioon venäläinen konteksti. Avioerot ovat Ve- 
näjällä yleisempiä kuin Suomessa, samoin perhevä- 


kivalta. Alkoholin runsas käyttö koskettaa monia per- 
heitä. Nuorten perheiden on taloudellisista ja kulttuu- 
risista syistä vaikea itsenäistyä vanhemmistaan. 

Perhetyön rikkaus on osallistujien avoimuudessa. 
Suomalaiset opettajat hämmästelevät sitä kysymys- 
ten määrää ja avoimuutta, mikä tulee esiin seminaa- 
reissa. Ihmiset haluavat saada tietoa ja käytännön 
apua ristiriitatilanteisiin. 


Valoa ja uusia polunpäitä 

Inkerin kirkon Teologisessa Instituutissa järjestetään 
perhetyön kursseja seurakuntien vapaaehtoisille. Vii- 
me marraskuussa luennoitsijana oli perheterapeut- 
ti Saara Kinnunen Suomesta. Kaksipäiväinen se- 
minaari käsitteli vanhemmuutta. Kurssin jälkeen oli 
illalla tilaisuus vielä Keiton kirkossa. Sinne saapui 
lähes viisikymmentä henkeä kuuntelemaan luentoa 
"Lapsi ja perheen kriisit" Seuraavana päivänä jatket- 
tiin Pyhän Marian seurakunnassa Pietarissa aiheella 
"Parisuhteen palikat" 

Pyhän Marian seurakunnassa Elina ja Hannu Heik- 



kilä opettavat kuukausittain. Kesäkuussa 
aiheena oli "Suhteet vanhempiin ja suku- 
laisiin" Tilaisuus kesti lähes neljä tuntia. 
Ristiriidat, vaikeat suhteet, katkeruudet, 
hylkäämiset ja monet kirjavat tunteet tu- 
livat esiin ja herättivät keskustelua sekä 
avuntarvetta. 

Hyvin usein ohjaajat kokevat itsensä 
pieneksi ihmisten tuskaa kuunnellessaan. 
Yhä tärkeämmäksi nousee ajatus yli ym- 
märryksen käyvästä Jumalan armosta. 
Mitä se on? Mitä se meille kullekin mer- 
kitsee? Toisaalta on tärkeää muistaa, että 
koskaan emme voi pilata kaikkea. Niin 
kauan kuin saamme elää, meillä on toi- 
voa. Jumalan armo on jotakin valtavaa ja 
kaikenkattavaa. 


Yhdessä ovia availemaan 

Moskovan rovastikunnassa, Rzhevin 
seurakunnassa toimii Antipovin perhe. 
Isä Vasilij on pastori ja äiti Natalja hä- 
nen oikea kätensä. Rohkeus ja ilo, mil- 
lä he toimivat ja antavat aikaansa per- 
hetyölle, on rohkaisevaa. Tammikuussa 
he vetivät yhdessä Heikkilöiden kanssa 
kolmen päivän seminaarin. Kaksi seni- 
oriparia ja neljä nuorempaa paria toivat 
leirille hyviä näkökulmia avioliiton eri 
vaiheista. 

Olga ja Vjatsheslav Lebedev Niznij 
Novgorodista ovat jo usean vuoden ajan 
aktiivisesti osallistuneet ja opiskelleet 
perhetyötä. He järjestävät seurakunnas- 
saan seminaareja ja perheleirejä sekä 
käyvät puhumassa oman rovastikuntansa 
alueella perheen hoitamisen tärkeydestä. 
Uralin rovastikunnassa Anna ja Alek- 
sandr Mitjakov työskentelevät Shuarso- 
lan pienessä seurakunnassa Marinmaal- 
la. Pienillä varoillaan he ovat aloittaneet 
myös koululaisten iltapäiväkerhotoimin- 
nan. Lasten kautta avautuu vanhemmille- 
kin ovi seurakuntaan. 
Oksana Grebenshikova palvelee vapaa- 
ehtoisena Pietarin Pyhän Marian seura- 
kunnassa. Hän järjestää kerran kuussa 
Vapaa pääsy -tilaisuuksia, joiden teemat 
liittyvät avioliittoon ja perhesuhteisiin. 
Hänen iloisuutensa ja positiivisuutensa 
on tarttuvaa. Vaikka aiheet ovat usein ki- 
peitä, niin silti myös iloa ja naurua riittää. 


Vasilij (vas.) ja Natalja Antipov 
Rzhevistä tekevät perhetyötä 
omassaseurakurinassaan. 
Kuva Kristiina Paananen 



Perhe-elämän kysymyksiä 




Seurakuntamme on toiminut yli 20 vuotta, joten aikoinaan pyhä- 
koulussa ja nuorisotyössä mukana olleet lapset ovat aikuistuneet ja 
joillakin heistä on jo omat perheensä. Aktiivinen lapsi- ja nuoriso- 
työ tuo lasten ohella heidän vanhempiaan seurakuntaan. Kokonaiset 
perheet tulevat jumalanpalvelukseen ja sen jälkeen istuvat yhteisen 
pöydän äärelle keskustelemaan. Tällainen yhteys tekee seurakun- 
nasta hengellisen perheen. Seurakunnassa tutustuneiden nuorten 
keskuudessa myös syntyy joskus seurustelevia pareja, jotka sitten 
solmivat avioliiton. 

Viime maaliskuussa seurakunnassamme pidetty perheseminaa- 
ri oli suunnattu muillekin kuin aviopareille. Ensimmäisenä iltana 
eri-ikäisiä ihmisiä kokoontui kuulemaan aiheesta "Mitä on perhe- 
elämä?" Nykyään perheet usein hajoavat ja ympärillämme on pal- 
jon yksinhuoltajaperheitä. Yleisen mielipiteen vaikutuksesta monet 
nuoret perustavat ns. avoliiton, mutta todellisuudessa he kristillisen 
käsityksen mukaan elävät haureudessa. 

Toiseen seminaaripäivään otti osaa 10 avioparia, heidän joukos- 
saan yksi lähiaikoina avioituva pari. Päivän aiheita olivat "Suh- 
teemme vahvuudet, mahdollisuudet ja näköalat" Illalla hiljennyim- 
me rukoukseen ja tunsimme, että keskellämme on Hän, joka huoleh- 
tii perheidemme kestävyydestä. Seminaarin vetäjät sanoivat toivo- 
vansa, ettemme rakentaisi suhdetta aviopuolisoon omien tunteidem- 
me, vaan Jumalan Sanan varaan. 

Sunnuntaina jumalanpalveluksen jälkeen seurakuntalaiset ko- 
koontuivat kirkkoherran luokse seminaarin päätökseen, jossa aihee- 
na oli "Iloa ja voimaa arjessa" Viikonlopun tehtävät, keskustelut 
ja luennot koskettivat meitä kaikkia. Seurakuntalaisten aktiivisuus 
kertoo siitä, että tätä työtä on tarpeellista jatkaa. Toivomme, että 
keskuudestamme löytyy aviopareja, jotka olisivat valmiita palvele- 
maan perhetyön saralla. 


Teksti: Elina Heikkilä - Lähetystyöntekijä 
(Suomen Lähetysseura) 


Teksti: Aleksandr Voltshok - Muurmanskin srk: n kirkkoherra 


Suomennos: Vladimir Dorotny 


TURVALLINEN VANHUUS 

PALVELUTALOSSA 



Keiton sosiaalis-diakoninen palvelukeskus 

perustettu 1993 (nykyinen rakennus 1995) 

siirtyi Inkerin kirkolle v. 2006 

väliaikaisosastolla paikkoja 24, asukkaita 22 
(4 inkeriläistä) 

kotipalveluosastolla 5 sosiaalityöntekijää 
tekee kotikäyntejä 

johtaja Irina Shkoldina 

puh. Suomesta: 7 (81373) 75578 


Kikkerin palvelutalo 

perustettu 1993 (uusi rakennus 1997) 
siirtyi Inkerin kirkolle v. 2012 
paikkoja 36, asukkaita 36 (5 inkeriläistä) 
6 asukasta rivitaloissa 
työntekijöitä 19 

vieraspalvelut: ruokailu max. 25 hengelle, 
majoitus max. 25 hengelle 

johtaja Aleksandra Seliverstova (puhuu englantia) 
puh. Suomesta: 7 (81373) 57657 



Maria-koti Tervolassa 

perustettu 1994 

paikkoja 30, asukkaita 29 (8 inkeriläistä) 
työntekijöitä 16 

vieraspalvelut: ruokailu max. 30 hengelle, majoitus 
max. 7 hengelle 

johtaja Lilja Stepanova (puhuu suomea) 
puh. Suomesta: 7 (81371) 66567 


Taitsan sosiaalis-diakoninen palvelukeskus 

perustettu 1992 
siirtyi Inkerin kirkolle v. 2004 
paikkoja 26, asukkaita 30 (2 inkeriläistä) 
työntekijöitä 17 

vieraspalvelut: ruokailu max. 50 hengelle, 
majoitus lastenkodissa max. 20 hengelle 

johtaja Mirja Vypiralenko (puhuu suomea) 

puh. Suomesta: 7 (81371) 52520 



Inkerin kirkon uudel- 
leen nousun myötä 
1990 -luvulla erityistä 
huomiota sai työ inkeri- 
läis vanhusten hyväksi. 
Inkeri-projektin puit- 
teissa Pietarin alueel- 
le perustettiin vuosina 
1992-1996 kolme palve- 
lutaloa ja kaksi päivä- 
keskusta Suomen sosi- 
aali- ja terveysministe- 
riön tuella yksinäisten, 
sosiaalihuollosta osatto- 
mien vanhusten ja inva- 
lidien auttamiseksi. 

Nykyään Inkerin kirkon omistuksessa 
on neljä hyvin varustettua palveluta- 
loa, joissa vanhukset saavat inhimillistä 
huomiota, hoivaa, välttämättömät lääk- 
keet ja hygieniatarvikkeet. Etusijalla 
ovat äärimmäisessä köyhyydessä elävät 
vanhukset, riippumatta heidän kansal- 
lisuudestaan tai uskonnostaan. Hengel- 
listä hoitoa tarjoavat niin Inkerin kirkon 
seurakunnat kuin myös ortodoksikirkos- 
ta kutsutut papit. 

Palvelutalojen toimintaa tukevat ta- 
loudellisesti Inkerin kirkon diakoniatoi- 
mikunta, joillakin paikkakunnilla kun- 
nan sosiaalitoimi ja paikallinen Inkerin 
kirkon seurakunta. Suomesta tukea an- 
tavat ev.lut. kirkon seurakunnat, Suo- 
men Lähetysseura, erilaiset yhdistykset 
ja yksityishenkilöt. 


Teksti: Kristiina Paananen 

Kuvat: Diakoniatoimiston arkistot/ KP 


Kasvoin Uralilla pienessä Kiro- 
va-Tseptskin kaupungissa. Neuvos- 
toliiton aikaiset ihmisten muutot ja jouk- 
kosiirrot toivat vanhempani yhteen. Äitini 
syntyi Mordvassa, josta hänen perheensä 
siirtyi Karjalaan Stalinin aikana. Isäni juu- 
ret olivat taas Valkovenäjällä, josta perhe 
muutti Pietariin ensimmäisen maailman- 
sodan alkaessa. 

Lapsena minua ei kastettu. Äidin 
äitini oli harras uskovainen ortodoksi. Äi- 
tini olisi halunnut käydä kirkossa, mutta 
tuolloin sitä ei pidetty hyvänä. Kodissam- 
me vallitsi kuitenkin lämmin ja turvallinen 
tunnelma. 

Opiskelin lääkäriksi Pietarissa, jossa 
tapasin mieheni. Muutimme Ukrainaan ja 
meille syntyi kolme lasta. Asuimme mie- 
heni vanhempien talossa. Isoisä oli usko- 
vainen ortodoksi ja hänen kanssaan kä- 
vimme useasti kirkossa. Muutettuamme 
uudestaan Pietariin arjen kiireet veivät ai- 
kamme ja kirkossakäynnit harvenivat. 

Inkerin kirkon toimintaan tulin mu- 
kaan nyt jo aikuisten lasteni kautta vuonna 
1999. Lapset alkoivat käydä Keiton seura- 
kunnan pyhäkoulussa. Seurakunnan bussi 
haki ihmiset jumalanpalvelukseen ja toi 
kotiin iltapäivällä. Minäkin aloin osallis- 
tua raamattutunteihin. Minut konfirmoi- 
tiin vuonna 2004 ja liityin seurakunnan 
jäseneksi. 

Olen kotiutunut seurakuntaam- 
me. Laulan kirkkokuorossa ja palve- 
len vapaaehtoisena esimerkiksi keittiös- 
sä. Viisi vuotta sitten palvelutalossa au- 
kesi johtajan virka. Pääsyvaatimuksena 
oli lääkärin tutkinto ja Inkerin kirkkoon 
kuuluminen. Tulin valituksi ja koin sen 
johdatuksena. 


Vanhusten tilanne on nyt parempi kuin 
-90 luvulla. Eläkkeet ovat vähän korkeam- 
mat, mutta toisaalta kaikesta palvelusta 
pitää nykyään maksaa. Palvelutaloomme 
tulee vanhuksia, jotka tarvitsevat lisähoi- 
toa ja tarkkailua, tai ovat sairastuneet de- 
mentiaan. Toivon, että vanhuksiin suhtau- 
duttaisiin inhimillisesti, että he saisivat 
muilta arvostusta ja kokisivat itse olevan- 
sa arvokkaita. 

Elämä katoavaisuuden keskellä tuntuu 
joskus raskaalta. Eräs asukkaamme, Ali- 
na, nousi aamulla virkeänä, keskustelim- 
me ja vähän ajan kuluttua hän olikin siir- 
tynyt iankaikkisuuteen omassa sängyssään 
levätessään. 

Kunnioitan vanhusten rohkeut- 
ta ja heidän rakkauttaan elämään. 
Eräänä päivänä naiset keskustelivat keske- 
nään ja nauroivat sitten kovasti. "Suunnit- 
telemme tässä hautajaisiamme", he selitti- 
vät minulle. Täytyy olla rohkea, jotta voi 
puhua omasta kuolemastaan niin iloisesti! 

Talon asukkaat suhtautuvat vaihtele- 
vasti kristilliseen sanomaan. Eräs entisen 
kommunistisen puolueen työntekijä läh- 
ti aina pois hartaushetken alkaessa. Toi- 
nen oli taas hyvin epäröivä, mutta halusi 
silti kuunnella. Monet ovat niin demen- 
toituneita, että on vaikea sanoa, mitä he 
ymmärtävät. 

Itselleni rukous on erityisen tärkeää. Se 
on avautumista, jossa saan kosketuksen 
Taivaalliseen Isään. Rukous ei ole vain 
pyyntöjä, vaan kiitollisuutta kaikesta mitä 
ympärillämme on, koko elämästä. 

Teksti: Elina Heikkilä, lähetystyöntekijä 
(Suomen Lähetysseura) 
Kuvat: Lasse Kuukauppi 


Novosibirskin se 
kunta Siperian r 
tikunnassa on te 
vankilatyötä vuosien 
ajan. Joka viikko seu- 
rakunnasta vieraillaan 
neljässä vankilassa, 
myös HIV-positiivisten 
ja tuberkuloosia sai- 
rastavien vankien osas- 
toilla. Lisäksi vankien 
kanssa käydään kir- 
jeenvaihtoa. Vuodesta 
2012 Inkerin kirkolla 
on ollut Novosibirskis- 
sä "Puolimatkan talo", 
vapautuville vangeille 
tarkoitettu kuntoutus- 
keskus, joka on silta- 
na vankilan ja sen ul- 
kopuolella odot 



jattelemattoman teon tai törkeän rikoksen takia 
J vankilaan joutuneet ihmiset haaveilevat vapau- 
* desta. Tavallisesti he ymmärtävät tällä sanalla 

fyysistä vapautumista vankilan kahleista. 

Me kerromme vangeille aivan toisenlaisesta vapau- 
desta: vapautumisesta synnin kahleista ja vapaudesta 
Kristuksessa. Keskustelemme vankien kanssa Jumalasta 
ja kristillisestä uskosta. Opetamme kasteesta ja ehtool- 
lisesta, ja teemme henkilökohtaista sielunhoitotyötä, 
kertoo Inkerin kirkon diakoni ja Puoli- 
matkan talon työntekijä Vjat- 
' sheslav, Slava, Ostanin, joka 
IpBf itse on entinen vanki. 

#Va r 

M Pelkä: 
las 



Vapautumisen haasteet 

Pelkästään keskustelut sielun pe- 
lastuksesta eivät riitä, kun ran- 


gaistuksensa istunut ihmi- 
\ nen astuu ulos vankilan 
\ portista. Entisten van- 
k kien kuntouttamista 
^varten perustettiin 
m Novosibirskiin kaksi 


vuotta sitten Puolimatkan koti -niminen kuntoutuskeskus. 
Vankilassa kohdatuista tuomituista noin puolet hakee kes- 
kuksesta apua vankilasta vapautumisen jälkeen. Uskoon 
tulleet entiset vangit yrittävät päästä irti entisestä elämäs- 
tään, etsivät apua työllistymiseen ja asunnon hankkimi- 
seen. He tarvitsevat myös hengellistä tukea. 

- On todella tärkeää saada tällaiset ihmiset heti aktii- 
viseen toimintaan ja auttaa heitä ottamaan vastuuta voi- 
miensa mukaisesta työstä, esimerkiksi kadun siistimisestä 
tai polttopuiden pilkkomisesta, Slava korostaa. 

Vankilasta vapautuvat ovat joskus epätoivoisia tulevai- 
suutensa suhteen, mutta tulevat Puolimatkan kotiin mie- 
lellään. Paikan päällä he saavat tutustua talon tapoihin. He 
ymmärtävät hyvin, että keskus on kristillinen. Joskus se 
herättää tyytymättömyyttä, mutta pääosin asukkaat osal- 
listuvat mielellään hartaushetkiin ja odottavat niitä. 


Pettymyksen hetkiä 

Vaikeinta vankien parissa tehtävässä työssä on päästä yli 
siitä, kun joku kuntoutusjakson jälkeen sortuu rikokseen 
ja päätyy uudelleen vankilaan. 

- Ajoittain epätoivo valtaa mielen. Vain Jumala voi aut- 
taa selviytymään kaikista vaikeuksista, Slava toteaa. 


Tulipalo tuhosi ensimmäi- 
sessä Puolimatkan talossa 
talvella 2013 kaiken muun, 
paitsi asukkaat ja heidän 
toivonsa. 


Stas Maslov asui Puolimatkan 
talossa vankilasta vapautumi- 
sensa jälkeen kahdeksan kuu- 
kautta, kunnes palasi vaimonsa 
ja kahden tyttärensä luokse. 



Toivossa Kristukseen ja hänen siunauk- 
seensa ilmaantuu jälleen voima ojentaa har- 
hautuneille auttava käsi. 


Kevyt ja raskas paino 

Pohtiessani Slavan kertomusta vankilatyös- 
tä mieleeni tulee painonnosto. Urheilija har- 
joittelee ennen painonnostotangon luo mene- 
mistä. On olemassa paino, jonka hän nostaa 
helposti harjoittelun ansiosta. On myös ras- 
kas paino, jota ensimmäisen kerran nostaes- 
saan urheilija ottaa riskin. Kukaan ei tiedä, 
miten siinä tulee käymään. 

Samoin on vankilatyössä. Hengellisen työn tekijä har- 
joittelee hellittämättä: tutkii Raamattua ja rukoilee. Täl- 
lä varustuksella hän uupumatta opettaa vankiloissa, avaa 
vangeille totuuden sanaa ja todellisen vapauden merkitys- 
tä. Tämä on "kevyt paino", jota hän luottavasti nostaa ja 
kantaa ihmisille. 

On kuitenkin tilanteita, joihin on vaikea löytää se- 
litystä. Esimerkiksi Puolimatkan kodin yhden asuk- 
kaan vastasyntyneen pienokaisen kuolema. Mis- 
tä löytää sanat surevien vanhempien lohdutukseksi? 



Diakoni Slava 
Ostanin (oik.) kier- 
tää vankiloissa ja 
lasten laitoksissa 
kertomassa todel- 
lisesta vapau- 
desta. Viime tal- 
vena mukana oli 
musisoimassa 
Igor Barantshikov 
Moskovasta. 


Kuinka voi palauttaa toivon epätoivoisiin sydämiin? 
Kuinka voi auttaa kestämään uskossa ja rukouksessa? 

Slava Ostanin tietää omasta kokemukses- 
taan, että Jumala kuulee kaikki rukoukset ja siunaa ih- 
meellisellä tavalla. 

- Olen varma, että Jumalan kanssa kaikki on mahdol- 
lista, hän vakuuttaa. 


Teksti: Oksana Dyba 
Suomennos: Hanna Suopajärvi 
Kuvat: Slava Ostanin 


I, 


.nkerin kirkkopyhä 
Lahden Joutjärven kirkossa 
22.-23.11.2014 

22 1. klo 16 venäjänkielinen messu 

saarnaa pastori Arvo Soittu 
klo 19 nuortenilta 

23.11. klo 10 suomenkielinen messu, 

saarna Inkerin kirkon piispa 

Aarre Kuukauppi 


Mukana tapahtumassa mm. Inkerin kirkosta 
lähetysjohtaja pastori Ivan Laptev ja 

Keiton kirkkokuoro. 


Tulkkaus kaikissa 
tilaisuuksissa! 


irjestäjä: Joutjärven seurakunta 

Tilaa Inkerin kirkko -lehti! 

Tule mielenkiintoiselle matkalle Inkerin kirkon tapahtumiin Pietarista Siperiaan, 
Viron rajalta Muurmanskiin, Pohjois-Ossetiaan, Saratoviin, Baskinaan ja moniin muihin 
paikkoihin. 

Lehden vuosikerta (4 numeroa) maksaa vuoden 2014 alusta jatkuvana tilauksena 19,95 € 
Suomeen ja Venäjälle, muihin maihin 25,00 €. Tilaamalla tuet Inkerin kirkon työtä. Postita 
tämä kuponki osoitteella: Inkerin Kirkko -lehti, Ristikankaankatu 7, 53600 Lappeenranta. 
Lasku lähetetään myöhemmin. 

Tilauksen saaja: 

Lähiosoite : 

Postitoimipaikka: 

□ Suomenkielinen Inkerin kirkko □ Venäjänkielinen Tserkov Ingrii (hinta Suomeen 25,00 €) 

Tilauksen maksaja: 

Lähiosoite: 

Postitoimipaikka: 

Haluan laskun sähköpostiosoitteeseeni: 

www. inkerinkirkko.fi 
www.elci.ru 


Julkaisija 
Inkerin evlut. kirkko Venäjällä 

Päätoimittaja: Aarre Kuukauppi 
Vastaava toimittaja: Kristiina Paananen 
kristiina.paananen@gmail.com 
Taitto: Philippe Gueissaz 

Kirjapaino: Saarijärven Offset 

Painosmäärä: 3000 
Rek.numero: 77-9428 
Lehti ilmestyy neljä kertaa vuodessa: 
Maalis-, kesä-, loka- ja joulukuussa. 
Lehteen tuleva aineisto lähetettävä 
vastaavalle toimittajalle edellisen kuun 
alkuun mennessä. 

Toimituksen osoite 
Bolshaja Konjushennaja 8 
191186 St. Petersburg 
lehti . toimitus@inker inkirkko . fi 

Toimituksen postiosoite 
Inkerin Kirkko -lehti, PL 189 
53101 Lappeenranta 

Tilaushinnat 
Suomeen j a Venäj älle : 
Jatkuva tilaus 19,95 € 
Tilaus muihin maihin 25,00 € 

Venäjänkielisen lehden voi tilata 
erikseen. Hinnat Venäjän ulkopuolelle 
25,00 € Tilauksessa mainittava: 
Venäjänkielinen Inkerin Kirkko. 

Tilaukset ja osoitteenmuutokset 
Inkerin Kirkko -lehti 
Ristikankaankatu 7 
53600 Lappeenranta 
lehti.osoitteet@ihkerinkirkko.fi 
puh. 045 3540440 

Etukansi 
Vienan Karjalaa. 
Kuva Heikki Jääskeläinen 


^ Kesäkuun alkupuolella kuoli Olga, jon- 
ka luona pidin ensimmäiset seurat syksyllä 
1999, kun aloitin työt Pushkinin kirkkoherrana. Taas 
yksi seurapaikka vähemmän. Kylässä asuu vielä 
yksi nuorempi sisaruspari, mutta he sanoi- 
vat käyvänsä jatkossa kirkossa. 

Vähän myöhemmin olin harjoittelijan kanssa 
toisella Pushkinin kylällä, jossa on kaksi sisarusta. 
Kolmaskin oli, mutta hän kuoli jo vuosia sitten. Toi- 
nen sisaruksista selitti harjoittelijalle, kuinka hyvä 
on olla suomenkielisissä seuroissa. 

- Kun kirkossa on venäjänkielinen jumalanpalve- 
lus, emme me sitä ymmärrä. 

Sisarukset olivat lapsena Inkerissä ja sodan ai- 
kana Suomessa, josta heidät palautettiin Keski-Ve- 
näjälle. Karkotuspaikasta heidän perheensä lähti lu- 
vatta Viroon. 1940-luvun lopulla inkeriläisiä kutsut- 
tiin Karjalaan töihin. Näidenkin sisarusten perhe oli 
vuosia lähellä Petroskoita, kunnes he lopulta saivat 
tulla takaisin Inkerinmaalle. He eivät juuri käyneet 
kouluja venäjäksi, ja koska ympäristö oli suurel- 
ta osin suomen- tai vironkielinen, venäjän taito jäi 
puutteelliseksi. 

Vielä siis on tarvetta kylätyölle, mutta vaikea sa- 
noa, kuinka pitkään. Heinäkuussa Hatsinassa kuo- 
li usea sellainen seurakuntalainen, jota olen käy- 
nyt katsomassa. Kymmeniä paikkoja on silti vie- 
lä jäljellä. Länsi-Inkerissäkin olisi muutamia seu- 
rakuntia, joissa ei kukaan käy katsomassa kylien 
inkeriläisvanhuksia. 


Inkeriläismummot ovat usein kovaa tekoa ja 
heillä on hyvä huumorintaju. Eräällä Pushkinin 
seurakunnan mummolla oli tikkejä otsassaan. Nii- 
den päällä oli venäläistä desinfiointiainetta, joka on 
myrkyn vihreää ja antaa aika hurjan kuvan tilantees- 
ta. Kysyin, mitä oli tapahtunut. 

Olin kasvihuoneessa kohentelemassa tomaat- 
teja. Halusin laittaa kepin tukemaan yhtä tomaattia. 
Mutta keppi olikin lahoja lensin päin kasvihuoneen 
rautarakennetta, joka osui otsaani. Verta tuli kuin si- 
asta. Onneksi olin ottanut kännykän mukaan ja soi- 
tin pojalle. Kohta oli portin pielessä ambulanssi ja 
lapsetkin tulivat. Veivät minut sairaalaan, mummo 
selitti. 

Tikkejä laitettiin useampi. Lääkäri sanoi, ettei 
luita ollut särkynyt. Kun seuraavan kerran kävin 
mummoa katsomassa, haava oli jo hyvin arpeutunut. 

- Toiset maksavat suuret summat plastiikkakirur- 
giasta. Se rauta repäisi nenässäni olleen ison syy- 
län pois. Sain ilmaisen plastiikkakirurgian!, mummo 
veisteli. 

Hän kertoi monta kertaa jo pyytäneensä Jumalal- 
ta, että pääsisi pois ajan vaivoista. 

Mutta sitten ajattelin, että mitä minä Jumalaa 
sillä vaivaan. Kyllä hän tietää minun aikani. On elet- 
tävä se, mitä annetaan! 


Teksti: Pasi Hujanen 
Kuva: Heikki Jääskeläinen 


Sokeripullaa ja 

maitoa 


puhelee 90-vuotias ystäväni Rosa Aili Käiväräi- 
nen, tyttönimeltään Virolainen. 

Rosa on yksi palvelutalomme neljästä inkeri- 
läisvanhuksesta. Ystävystyimme hänen muutettu- 
aan Keittoon viisi vuotta sitten. Rosa on kotoisin 
Uusi-Aution kylästä. Sodan aikana siellä jossa- 
kin kaukana pohjoisessa meren rannalla, missä oli 
kylmää ja pimeää, kuolivat hänen äitinsä, isänsä ja 
siskonsa. Myöhemmin Pietarissa kuoli hänen poi- 
kansa 46-vuotiaana. 

- Sinne hautasin, mutt' Jumala toi minut kottiin 
12 000 kilometrin päästä. Siell' minä kalastin kai- 
ket päivät nuotall' ja verkoill' kylmissä vesissä. 

Istumme Rosan kanssa palvelukodin uudella, 
kauniilla lasiverannalla ja pyydän häntä kerto- 
maan päivästään. 

- Herään aamulla kuuden aikaan ja jo seitse- 
mältä saan kahvia ja vehnäleipää. Oottelen mur- 
kinaa yhdeksän aikaan. On puuroa sekä kahvia tai 
teetä, niin oikein maitokahvia. Lähen ulos käve- 
lemmään, ja käyn oottelemmaan lounasta. 

Yhtäkkiä alkaa tulla mitä hauskimpia runoja. 

- Minä elän kuin valkealla maalla. Katot on kakkaroista ja 
lihavat ovat siat siellä ja paistettuina juoksevat tiellä. Aletaan 
vuotella ruokahalluu. Elämä on silkkiä ja käännettynä nurin- 
päin tulloo rokoskaa, Rosa laskettelee iloisesti nauraen. 

- Lounaaksi saamme perunaa ja lihaa ja sen jälkeen on le- 
potunti. Kunhan heräämme saa'an maitoa ja sokeripullaa, ja 
vielä banaani, ja sitte myö lähen taas ulos kävelemmää. Kuuen 
aikaan on perunaa ja lihaa, sen jälkeen käyään kinoa (TV) kat- 
selemmaa. Yheksältä nukkumaa ja hyvin nukutaankin. 

Jatkamme keskustelua ja Rosa kertoo, että kaksi kertaa vii- 
kossa on voimistelua ja sauna torstaisin. Viikoittain on harta- 
ushetkiä, laulutuokioita ja askartelua. Olenkin saanut monesti 



ihailla vanhusten kädentöitä. 

Joka sunnuntai käyn kirkossa. En ajattele kuolemaa, 
vaikk' tulis toinen elämä, niin hyvä täällä on. Eläjä iloitse it- 
kut ja murheet pois, elä ja nautitse. Jumala on ollut kaikessa 
mukana. Hän nostaa, kantaa ja pelastaa. 

Aina tavatessamme Rosa sanoo minulle: "Jumala siunat- 
koon sinua kuin kalleinta aarrettaan." Voisiko parempaa siu- 
nausta saada, kuin minä saan tältä kovan elämän eläneeltä van- 
hukselta. Ei katkeruutta, ei tyytymättömyyttä, vaan kiitollinen 
mieli Jumalaa kohtaan eletystä elämästä. 

Onnellinen ja tyytyväinen Rosa Aili Käiväräinen lähtee päi- 
vän herkutteluhetkeen: sokeripullaa ja maitoa! 

Teksti: Elina Heikkilä, lähetystyöntekijä (Suomen Lähetysseura) 
Kuva: Lasse Kuukauppi 


